Digriet tal-President tal-Qorti Ġenerali tat-13 ta’ Lulju 2017 – BASF Grenzach vs ECHA
(Kawża T‑125/17 R)
“Proċeduri għal miżuri provviżorji – REACH – Sustanza triklosan – Proċedura ta’ evalwazzjoni – Deċiżjoni tal-Bord tal-Appell tal-ECHA – Obbligu li tingħata ċerta informazzjoni li teħtieġ esperimenti fuq l-annimali – Talba għal miżuri provviżorji – Nuqqas ta’ urġenza”
1.      Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – “Fumus boni juris” – Urġenza – Dannu gravi u irreparabbli – Natura kumulattiva – Ibbilanċjar tal-interessi kollha inkwistjoni – Ordni ta’ eżami u metodu ta’ verifika – Setgħa diskrezzjonali tal-Imħallef għal miżuri provviżorji
(Artikoli 256(1) TFUE, 278 TFUE u 279 TFUE; Regoli tal-Proċedura tal-Qorti Ġenerali, Artikolu 156(4))
(ara l-punti 23-26)
2.      Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Urġenza – Dannu gravi u irreparabbli – Oneru tal-prova – Dannu purament ipotetiku bbażat fuq is-seħħ ta’ avvenimenti futuri u inċerti – Natura insuffiċjenti sabiex tiġi ġġustifikata l-urġenza
(Artikoli 278 TFUE u 279 TFUE)
(ara l-punti 29, 30, 48)
3.      Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Urġenza – Dannu gravi u irreparabbli – Oneru tal-prova – Dannu finanzjarju – Obbligu li jiġu pprovduti indikazzjonijiet konkreti u preċiżi, sostnuti bi provi dokumentarji fid-dettall – Sitwazzjoni li tista’ tipperikola l-eżistenza tal-kumpannija rikorrenti
(Artikoli 278 TFUE u 279 TFUE; Regoli tal-Proċedura tal-Qorti Ġenerali, Artikolu 156(4))
(ara l-punti 31-33, 55-59)
4.      Proċeduri għal miżuri provviżorji – Rekwiżiti ta’ forma proċedurali – Preżentazzjoni tat-talbiet – Espożizzjoni sommarja tal-motivi invokati – Motivi ta’ dritt li ma ġewx esposti fir-rikors u fin-noti – Riferiment ġenerali għal dokumenti oħra – Inammissibbiltà
(Artikoli 278 TFUE u 279 TFUE; Regoli tal-Proċedura tal-Qorti Ġenerali, Artikolu 156(4) u (5))
(ara l-punt 34)
Suġġett
Talba bbażata fuq l-Artikoli 278 u 279 TFUE u intiża għall-għoti ta’ miżuri provviżorji sabiex, minn naħa, tinkiseb is-sospensjoni tal-eżekuzzjoni tad-Deċiżjoni A‑018‑2014 tal-Bord tal-Appell tal-ECHA, tad-19 ta’ Diċembru 2016, dwar l-evalwazzjoni tas-sustanza triklosan, u, min-naħa l-oħra, sabiex tiġi ordnata l-estensjoni tat-terminu stabbilit sabiex jiġu kkomunikati r-riżultati tat-testijiet għat-tul ta’ żmien tas-sospensjoni.
Dispożittiv
1)
It-talba għal miżuri provviżorji hija miċħuda.
2)
L-ispejjeż huma rriżervati.